Hond (astrologie) - Wikipedia
Die Hond (Chinees: 狗, gǒu) is die elfde dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die Jaar van die Hond word verbind met die Aardse taksimbool 戌.
3 Honde en hul maats
Volgens een legende is daar ’n rede vir die volgorde van die twaalf diere in die twaalfjaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal het die Hond, hoewel hy goed kon swem, sy tyd verspeel deur eers in die water te speel.
Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Hond is van 19:00 tot 21:00 – die tyd wanneer honde die huis oppas.
In Chinese simbologie word Honde beskou as getrou, verantwoordelik, slim en dapper, maar ook sensitief, konserwatief, koppig en emosioneel.
Mense wat binne dié datums gebore is, is in die Jaar van die Hond gebore, met ook die volgende elementêre teken:
14 Februarie 1934 3 Februarie 1935 Houthond
2 Februarie 1946 21 Januarie 1947 Vuurhond
18 Februarie 1958 7 Februarie 1959 Aardhond
6 Februarie 1970 26 Januarie 1971 Metaalhond
25 Januarie 1982 12 Februarie 1983 Waterhond
10 Februarie 1994 30 Januarie 1995 Houthond
29 Januarie 2006 17 Februarie 2007 Vuurhond
16 Februarie 2018 4 Februarie 2019 Aardhond
2 Februarie 2030 22 Januarie 2031 Metaalhond
22 Januarie 2042 9 Februarie 2043 Waterhond
Honde en hul maatsWysig
Aardse tak van geboortejaar Xu
Gelukkige nommers 3, 4, 9; vermy: 1, 6, 7
Gelukkige blomme Roos, orgidee
Gelukkige kleure Groen, rooi, pers; vermy: blou, wit, goud
Naaste Westerse teken Weegskaal
↑ "Chinese Zodiac - Dog". Travel China Guide (in Engels). TravelChinaGuide.com. Geargiveer vanaf die oorspronklike op 24 April 2020. Besoek op 25 Augustus 2018.
↑ "Chinese Zodiac – Dog" (in Engels). Your Chinese Astrology. Geargiveer vanaf die oorspronklike op 27 Februarie 2020. Besoek op 25 Augustus 2018.
Wikimedia Commons het meer media in die kategorie Hond (astrologie).
← Haan (酉) Hond (戌) Volgende teken
Vark (亥) →
Ontsluit van "https://af.wikipedia.org/w/index.php?title=Hond_(astrologie)&oldid=2208145"
Last edited on 16 Junie 2020, at 22:39
Die bladsy is laas op 16 Junie 2020 om 22:39 bygewerk.